kardosdrur/scandi-wiki huggingface dataset:
Mario Bolatti

Mario Ariel Bolatti (født 17. februar 1985 i Mar Chiquita, Argentina) er en argentinsk fodboldspiller, der spiller som central midtbanespiller i Boca Unidos i sit hjemland. Han har spillet for klubben siden 2017. Tidligere har han blandt andet optrådt for de argentinske klubber Belgrano og Huracán, for portugisiske FC Porto, samt for italienske Fiorentina.

Landshold 
Bolatti står (pr. 22. marts 2018) noteret for tolv kampe og én scoring for Argentinas landshold, som han debuterede for i 2009. Han va en del af den argentinske trup til VM i 2010 i Sydafrika.

Eksterne henvisninger 
 Soccerbase.com spillerinfo 
 Footballdatabase.com spillerinfo
 

Fodboldspillere fra Argentina
Deltagere ved verdensmesterskabet i fodbold 2010
Fodboldspillere fra FC Porto
Fodboldspillere fra ACF Fiorentina
Fodboldspillere fra Racing Club de Avellaneda
Fodboldspillere fra Sport Club Internacional
Fodboldspillere fra Botafogo de Futebol e Regatas
Storstraumen

Storstraumen ligger i Otraflodsystemet i Bygland kommune i Agder fylke i Norge. Stedet er en naturlig barriere mellem den øvre del (Åraksfjorden) og den nedre del af Byglandsfjorden og et af de snæreste punkter i hele flodløbet.

Fra gammelt tid lå Byglandsfjorden meget lavere end Åraksfjorden. For at sikre bådtrafikken mellom de to dele af fjorden, er der anlagt en sluse ved Storstraumen.

Sluserne 
Efter at der blev bygget et vandkraftværk og en dæmning nord for Evje, steg vandstanden i Byglandsfjorden med ca. 5 meter og efter dette var det ikke nødvendig med sluser. De er i dag dog stadig i brug når dampskibet DB Bjoren sejler sin sommerrute. Sluserne blev fornyet i juli 2006.

Rigsvej 9 går på en bro over Storstraumen. Ved siden af en nyere vejbro, er også en gammel buebro i sten fra 1909 bevaret. 

Setesdal
Agders geografi
Jonás Gutiérrez

Jonás Manuel Gutiérrez (født 5. juli 1983 i Sáenz Peña, Argentina) er en argentinsk fodboldspiller, der spiller som kantspiller i hjemlandet hos Independiente. Han har tidligere spillet for Vélez Sársfield, RCD Mallorca i Spanien samt hele syv sæsoner hos engelske Newcastle.

Med Vélez Sársfield blev Gutiérrez i 2005 argentinsk mester.

Landshold 
Gutiérrez står (pr. 22. marts 2018) noteret for 22 kampe og én scoring for Argentinas landshold, som han debuterede for i februar 2007 i en venskabskamp mod Frankrig. Han var en del af den argentinske trup til VM i 2010 i Sydafrika.

Titler 

Argentinsk Mesterskab
 2005 med Vélez Sársfield

Eksterne henvisninger 

 
 Gutiérrez' egen hjemmeside
 National-Football-Teams.com spillerinfo
 Soccerbase.com spillerinfo 

Fodboldspillere fra Argentina
Deltagere ved verdensmesterskabet i fodbold 2010
Fodboldspillere fra RCD Mallorca
Fodboldspillere fra Newcastle United F.C.
Fodboldspillere fra Norwich City F.C.
Fodboldspillere fra Deportivo La Coruña
Fodboldspillere fra Independiente
Midtbanespillere (fodbold)
GJ 1214 b

GJ 1214b (også kaldet Gliese 1214 b) er en exoplanet, der kredser om stjernen Gliese 1214, der befinder sig 42 lysår fra vort solsystem i stjernebilledet Ophiuchus. Opdagelsen af exoplaneten blev offentliggjort i tidsskriftet Nature, den 16. december 2009. 

GJ 1214b består hovedsageligt af vand. Rundt om planeten ligger en 200 km tyk og meget tæt atmosfære, der mest består af brint og helium. Planeten er for varm til at holde på en atmosfære, så astronomerne formoder, at atmosfæren enten er blevet ændret for nylig eller bliver løbende fornyet. Overfladen er 200 grader varm, så på trods af den tunge atmosfære kan der nogle steder i nærheden findes vand i flydende form, mener nogle af astronomerne bag opdagelsen, for eksempel Darvid Charbonneau fra Harvard University. 

GJ 1214b har en radius, der er 2,7 gange så stor som Jordens radius, men blot en 6,6 gange så stor større masse og dermed blot en tredjedel så stor massefylde. Blandt andet fordi vand har en lavere massefylde end bjergarter, anser astronomerne det for sandsynligt, at GJ 1214b stort set består af vand, og at den har en stor atmosfære.

Hastighed
Planetens hastighed i sit omløb er 99 km/s.

Referencer

Eksterne henvisninger 

Exoplaneter
Jørgen Justesen

Jørgen Justesen (Født 15. februar 1945, død 2. april 2023) var en dansk atlet. Han var medlem af Viborg Atletikforening. Han var uddannet lærer og ansat ved Overlund Skole i Viborg gennem 36 år. I mange år var han fast speaker ved det årlige 24-timers løb omkring Søndersø i Viborg. Han var medlem af Viborg Teaters bestyrelse, og medlem af Viborg Guiderne.

Justesen døde i 2023.

Danske mesterskaber 
  1968 400 meter 49.3
  1967 200 meter 22.2
  1967 400 meter 48.4
  1966 200 meter 22.4
  1966 400 meter 49.2

Referencer 

Sprintere fra Danmark
Atleter fra Viborg AM
Mogens Sauer Larsen

Mogens Sauer Larsen (født 1942) er en tidligere dansk atlet. Han var som ungdom medlem af Ben Hur i København, kom som junior til AGF i Århus.

Danske mesterskaber 
  1964 400 meter 49.9
  1963 400 meter 49.0

Eksterne henvisninger 
 DAF i tal – Mogens Sauer Larsen

Sprintere fra Danmark
Atleter fra Ben Hur
Atleter fra AGF
Tommi Larsen

Tommi Larsen (født 20. maj 1944 i Vridsløselille) er en dansk geograf, lokalpolitiker og tidligere atlet, der bl.a. repræsenterede Glostrup IC.

Tommi Larsen var midt i 1960'erne en af Danmarks bedste løbere på sprintdistancerne og havde sin bedste sæson i 1965, hvor han opnåede sine bedste tider og tre DM-medaljer. Han var i en uge medindehaver af den danske rekord i 100 m løb, idet han den 13. juni 1965 i Glostrup tangerede rekorden på 10,6 sekunder, som seks andre løbere i forvejen delte. Han mistede imidlertid rekorden igen blot syv dage senere, hvor Jørn Palsten forbedrede den til 10,5 sekunder. Den 1. juli 1965 løb Tommi Larsen faktisk distancen på 10,4 sekunder ved et stævne på Frederiksberg, men på grund af for meget medvind kunne tiden ikke anerkendes som rekord. Han løb første tur på det nationshold, der den 19. september 1964 i Breda tangerede den danske rekord i 4 × 100 m løb med 41,7 sekunder, og året efter deltog han som anden løber på det nationshold, der i forbindelse med Europa Cup'en i atletik 1965 i Enschede, Holland satte ny dansk rekord på distancen med 40,9 sekunder.

Tommi Larsen voksede op i Glostrup og Herstedøster men har boet i Bramming siden 1974. Han blev student fra Rødovre Statsskole i 1963 og i 1971 blev han cand.scient. i geografi og geologi fra Københavns Universitet. Han underviste i geografi på Esbjerg Statsskole fra 1972 til 2011 og i ingeniørgeologi på Esbjerg Teknikum. Han er geologisk rådgiver for et ingeniørfirma i Esbjerg.

Han var medstifter af Folkelisten i Bramming og byrådsmedlem i Bramming Kommune for Folkelisten fra 1982 til 2002, hvorefter han frivilligt overlod byrådspladsen til sin suppleant efter en sag om spirituskørsel. (2004). Han har altid været optaget af det kurdiske spørgsmål og er medlem af Dansk-kurdisk Venskabsforening i Esbjerg. I 2014 deltog han i en tre dage lang sultestrejke for at gøre opmærksom på de vilkår, kurderne lever under i Kobane og Shingal, hvor Islamisk Stat angreb civile kurdere.

I 1989 var han medstifter af Bramming Egnsmuseum, og han var bestyrelsesformand for museet i perioden 1990-2012, hvorefter han fortsatte som næstformand. Da bestyrelsen i 2015 vedtog at museet skulle lægges ind under Sydvestjyske Museer, var Tommi Larsen den eneste, der stemte imod. Museets selvstændighed var hjerteblod for ham.

Tommi Larsen er far til to børn, herunder forfatteren og skribenten Rune Engelbreth Larsen.

Danske mesterskaber i atletik 

Tommi Larsen har vundet fire individuelle medaljer ved DM i atletik, og derudover var han med på Glostrup IC's hold, der vandt danmarksmesterskabet i 4 × 100 m løb i 1966.

Han vandt endvidere følgende juniormesterskaber.

Personlige rekorder

Kilder 
 "Officielle Efterretninger" og "DAF i tal"

Referencer 

Sprintere fra Danmark
Atleter fra Glostrup IC
Geografer fra Danmark
Geologer fra Danmark
Tom Marqvertsen

Tom Marqvertsen (født 1947) er en tidligere dansk atlet. Han var medlem af Fremad Holbæk.

Danske mesterskaber 
  1971 400 meter 48,6
  1970 400 meter 48,5
  1969 400 meter 49,6
Danske juniormesterskaber -20 år
  1966 400 meter 49,6

Eksterne henvisninger 
 DAF i tal – Tom Marqvarsen

Sprintere fra Danmark
Atleter fra Fremad Holbæk
Mogens de Linde

Mogens de Linde (født 11. juli 1951) er en dansk byggematador og tidligere atlet medlem af Aarhus 1900.

I 1975 statede Mogens de Linde sammen med sin enæggede tvillingebror, Olav de Linde, udvikling af ejendomsprojekt, blandt de første projekter var de gamle pakhuse i Aarhus. Udviklingen kom til at gå meget stærkt. De to brødre opkøbte og udviklede op igennem 1980'erne en række ejendomme i deres fælles ejendomsselskab. På et tidspunkt var virksomheden dog blevet så stor, at brødrene blev enige om at dele den mellem sig. Mogens de Linde er i dag bestyrelsesformand i Byggeselskab Mogens de Linde som administrerer ejendommene er primært beliggende i Aarhus, men selskabet råder også over 15.000 kvadrat meter på Holmen i København og var bygherre på Quintus Bastionen, der som det første private erhvervslejemål på Holmen blev indviet i 1998. Siden 2001 har firmaet desuden udviklet og renoveret Sadolin Parken på Amager. Senere er også Øer Maritime Ferieby ved Ebeltoft blevet udviklet og renoveret.

I 2009 overtog han Ole Vagners aktiepost ved salget af Capinordic Bank, der var en bank for få men meget velhavende kunder, og som gik konkurs i foråret 2010.

Mogens de Linde bryder sig ikke om fagforeninger og har tilkendegivet, at han finder, at fagbevægelsen intet har med demokrati at gøre, men er udtryk for anarki. Han har således opsagt et kajpladslejemål med et murersvend, angiveligt fordi denne blot havde inviteret to repræsentanter fra 3F på kaffe, da disse var på pladsbesøg på en af Mogens de Lindes byggerier. Mogens søn, Mikkel havde opdaget dette og meddelt murersvenden, at han ville fortælle dette til sine fader, der ikke ville bryde sig om det. Mikkel de Linde udtalte i den forbindelse, at "Hvis man skal prøve at have en tilværelse, skal man lade være med at skide, hvor man spiser"

Danske mesterskaber 
  1979 400 meter 48.69
  1977 400 meter 47.70
  1975 400 meter 48.06

Personlige rekorder 
 100 meter: 11,0 1975
 200 meter: 22,2 1975
 400 meter: 47,70 1977
 800 meter: 1,53,3 1977

Noter

Eksterne henvisninger 
 DAF i tal – Mogens de Linde 
 Aarhus 1900s TOP 50
 Sky byggematador i fokus – Børsen
Byggeselskab Mogens De Linde

Sprintere fra Danmark
Atleter fra Aarhus 1900
Personer fra Aarhus
Erhvervsfolk fra Danmark
Mogens
Gonzalo Jara

Gonzalo Alejandro Jara Reyes (født 29. august 1985 i Hualpén, Chile) er en chilensk fodboldspiller, der spiller som forsvarsspiller hos Universidad de Chile. Tidligere har han optrådt for de chilenske klubber Huachipato og Colo-Colo og for West Bromwich samt 3 lejeophold 2 gange hos  Brighton & Hove Albion og Nottingham Forest.

Landshold 
Jara står (pr. marts 2018) noteret for 110 kampe og tre scoringer for Chiles landshold, som han debuterede for i 2006. Han har siden da repræsenteret sit land ved Copa América i 2007 og var også med i truppen til VM i 2010 i Sydafrika.

Eksterne henvisninger 

Fodboldspillere fra Chile
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra West Bromwich Albion F.C.
Fodboldspillere fra Nottingham Forest F.C.
Fodboldspillere fra Brighton & Hove Albion F.C.
Fodboldspillere fra Colo-Colo
Personer fra Santiago de Chile
Mauricio Isla

Mauricio Aníbal Isla (født 12. juni 1988 i Buin, Chile) er en chilensk fodboldspiller, der spiller som forsvarer og midtbanespiller hos Universidad Católica i Chile. Han har tidligere spillet for blandt andet Udinese og Juventus i Italien.

Landshold 
Isla står (pr. marts 2022) noteret for 136 kampe og fem scoringer for Chiles landshold, som han debuterede for i september 2007 i en venskabskamp mod Schweiz. Han var en del af den chilenske trup til VM i 2010 i Sydafrika og VM i 2014 i Brasilien.

Eksterne henvisninger 

 

Fodboldspillere fra Chile
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Udinese Calcio
Fodboldspillere fra Juventus F.C.
Fodboldspillere fra Queens Park Rangers F.C.
Fodboldspillere fra Fenerbahçe SK
Fodboldspillere fra Cagliari Calcio
Fodboldspillere fra Olympique Marseille
Oral Shaw

Oral-Franciz Valgaard Shaw (født 1973) er en dansk præst og tidligere atlet og medlem af AGF.

Oral Shaw er kirkebogsførende sognepræst i Nørre Tranders pastorat, som er et forstadssogn lidt uden for Aalborg, i Nordjylland. Forinden var han sognepræst dels i Sankt Clemens Kirke i Randers, og senere ved Sct. Hans og Sct. Olai kirke i Hjørring. Han havde i 2009 otte måneders orlov for at være feltpræst for de danske styrker i Afghanistan, hvilket var hans første udsendelse som feltpræst. Efterfølgende er det blevet til en del kortere udsendelser som feltpræst, både til Irak og Afghanistan.

Han blev feltpræst for Hjemmeværnet i Vendsyssel 2004, og har siden 2008 været feltpræst for Jægerkorpset og har som nævnt flere udsendelser til bl.a. Irak og Afghanistan bag sig.

Han startede sin tid som præst i Egeris Pastorat, Skive i 2002, og var derefter en kort periode ansat som adjunkt ved Skive Seminarium. Senere vendte han tilbage til jobbet som sognepræst, hvor han bl.a. var præst i Asmild og Tapdrup sogne i 2003/2004, i Frejlev og Sønderholm sogne i 2005/2006 hvorefter han kom til Sankt Clemens kirke i Randers og sidenhen til Sct. Hans og Sct. Olai kirke i Hjørring, hvor han foruden sit arbejde som sognepræst, også var ansat som ungdomspræst for de to Hjørring provstier. I juli 2016 tiltrådte Oral Shaw stillingen som kirkebogsførende sognepræst ved Nørre Tranders og Rørdal kirker nær Aalborg.

Danske mesterskaber 
  1997 400 meter 48,61
  1996 400 meter-inde 50.26
  1995 400 meter 48.4
  1995 400 meter-inde 49.27
  1994 400 meter 47,73
  1993 400 meter 49.92

Copenhagen Games 
  1994 400 meter 47,53

Danske U23-rekorder 
 4 x 400 meter klubhold 3:19.64 20. august 1995

Eksterne henvisninger 
 DAF i tal – Oral Shaw 
 Artikel og TV-udsendelse fra Folkekirkeinfo om Oral Shaws tid i Afghanistan.
 ”Hvorfor har du meldt dig som feltpræst, er og bliver det ikke lidt krigsliderligt?”. Århus Stifts Årbog 2010

Sprintere fra Danmark
Atleter fra AGF
Præster fra Danmark
Militærfolk fra Danmark
Rodrigo Tello

Rodrigo Álvaro Tello Valenzuela (født 14. oktober 1979 i Santiago, Chile) er en chilensk tidligere fodboldspiller, der spillede som midtbanespiller. Gennem karrieren repræsenterede han blandt andet Universidad Chile i sit hjemland, portugisiske Sporting Lissabon, samt en andre tyrkiske klubber, Beşiktaş og Eskişehirspor.

Landshold 
Tello nåede i sin tid som landsholdsspiller (2000-2010) at spille 36 kampe og score tre mål for Chiles landshold, som han debuterede for i år 2000. Han har siden da repræsenteret sit land ved OL i Sydney i 2000 og Copa América i 2007, ligesom han blev udtaget til VM i 2010 i Sydafrika.

Eksterne henvisninger 

Fodboldspillere fra Chile
Deltagere ved verdensmesterskabet i fodbold 2010
Fodboldspillere fra Sporting Clube de Portugal
Fodboldspillere fra Beşiktaş JK
Fodboldspillere fra Club Universidad de Chile
Personer fra Santiago de Chile
Alexis Sánchez

Alexis Alejandro Sánchez Sánchez (spansk udtale: [aˈleksis ˈsantʃes]; født 19. december 1988) er en chilensk fodboldspiller, der spiller for Inter Milan og på Chiles landshold som angriber. Alexis Sanchez blev født i Tocopilla, hvor han begyndte at spille i regionale fodboldturneringer som angriber på Cobreloas ungdomshold. Han er kendt for sine evner som målscorer, med en meget stærk afslutningsevne, og hans styrke i kontrastød, i pasningsspillet og på dødbolde.

Karriere

Cobreloa 
Efter sin første sæson for Cobreloas førstehold blev Sánchez i 2006 solgt til den italienske klub Udinese Calcio.

Udinese Calcio 
Sánchez blev umiddelbart efter lånt ud til Colo-Colo, et af Chiles største og mest succesrige hold. Efter et år i Colo-Colo blev Udinese og den argentinske klub River Plate enige om en låneaftale for sæsonen 2007-08. Sánchez endelig blev en del af Udineses trup i juli 2008, og scorede sit første Serie A-mål mod Lecce den 19. oktober samme år. I sæsonen 2010-11 var han en af Udineses største profiler, scorede 12 ligamål og var medvirkende til Udineses 4. plads i den italienske Serie A.

F.C. Barcelona 
I 2011 købte F.C. Barcelona Alexis Sánchez for £25 millioner, en pris som gjorde ham til den dyreste chilenske fodboldspiller nogensinde. Han blev ligeledes den første chilener i FC Barcelona. I Barcelona havde Sánchez svært ved at blive en fast del af startopstillingen, men særligt i hans tredje sæson, i 2013-14, viste han sine evner som målscorer med 19 ligamål i den spanske Primera Division.

Arsenal F.C. 
Alexis Sánchez skrev den 10. juli 2014 under på en kontrakt med Arsenal F.C. Prisen på Sanchez' skifte fra FC Barcelona blev ikke offenliggjort, men engelske medier har spekuleret i en pris på mellem 30 og 35 millioner britiske pund, hvilket ville gøre handlen til Arsenals ottende dyreste spillerindkøb nogensinde efter Mesut Özil, Alexandre Lacazette, Pierre Emerick Aubameyang, Nicolas Pepe, Thomas Partey og Ben White.

Manchester United 
Efter tre og en halv sæsoner i Arsenal flyttede Sánchez nordpå til Manchester United F.C. i januar 2018. Her fik han ikke umiddelbart succes.

Inter 
Med begrænset spilletid i United var det derfor ikke overraskende, at han blev udlejet i sommeren 2019, og der blev opnået enighed om et étårigt lejemål hos den italienske Serie A-klub Inter.
Den 6 august 2020 skiftede Sanchez til Inter på en fri transfer.

Marseille

Forud for 2022-2023 sæsonen skiftede Sánchez til den franske Ligue 1-klub Olympique de Marseille på en fri transfer fra Inter. Sánchez underskrev en étårig kontrakt med mulighed for forlængelse på et ekstra år fra begge parters side.

Referencer

Eksterne henvisninger 

 Sánchez' egen hjemmeside
 

Fodboldspillere fra Chile
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Club Atlético River Plate
Fodboldspillere fra Udinese Calcio
Fodboldspillere fra FC Barcelona
Fodboldspillere fra Arsenal F.C.
Fodboldspillere fra Manchester United F.C.
Fodboldspillere fra FC Internazionale Milano
Fodboldspillere fra Cobreloa
Fodboldspillere fra Colo-Colo
Håsum Kirke

Håsum Kirke er en romansk kvaderstenskirke, der ligger i Håsum Sogn i det vestlige Salling. Tårnet er sengotisk og våbenhuset er opført i 1800-tallet. Oprindeligt har kirken også haft en apsis.
Kirken rummer en romansk døbefont af granit med dekorationer bestående af lodrette tovsnoninger på kummen og en løve ved foden. Kirkeklokken er fra 1300-tallet og den tredelte altertavle er fra 1600-tallet, dog med malerier fra 1700-tallet.
I skibet hænger en sort mindetavle med udvisket tekst. Tavlen er opsat til minde om en lokal borger, Thomas Ibsen Grønholm, der faldt i krigen ved Dybbøl i 1864.
Samme sted hænger et større gravskrift over Melchior Glob, ejer af den nærliggende Vellumgård.

Eksterne henvisninger 
 Håsum Kirke hos KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Slaget om San Pietro

Slaget om San Pietro var et slag, der blev kæmpet under 2. verdenskrig, som en del af Operation Shingle. Det stod mellem de allierede styrker, og de stærkt tilbagetrukne positioner til tyskernes Gustav-linje. Slaget blev udkæmpet syd for Liridalen, og nær byen San Pietro, deraf navnet.

San Pietro
De Himmerlandske Heder

De Himmerlandske Heder er betegnelsen for et bælte af heder i den nordlige del af Himmerland, i Aalborg- og Vesthimmerlands Kommuner, bestående af 
Vindblæs Hede, Oudrup Hede, Lundby Hede, Ajstrup Hede og Kyø Dale. En stor del, et areal på 1.387 ha er fredet område, og er en del af Natura 2000 plan 19: Lundby Hede, Oudrup Østerhede og Vindblæs Hede og er EU-habitatområde

Området ligger vest for Halkær Bredning, i området mellem Nibe Års og Løgstør, og følger en højderyg der går fra engene hvor Herredsbæk har sit udspring i den sydlige del af Vindblæs Hede i vest, til Kyø Dale ved Vidkær Å cirka 9 km mod øst. Oudrup Hede og Lundby Hede adskilles af Bruså, som løber mod nord, og senere bliver til Dybvad Å, før den løber ud i Limfjorden. 

De sandede morænebakker har på et tidspunkt har været ramt af sandflugt, og der ligger en række revling-indlandsklitter dækker i bakkerne øst for Vindblæs Hede.

Hedepletvinge 
De Himmerlandske Heder er et af indsatsområderne for LIFE ASPEA-projektet der har til formål at forbedre levevilkårene og udbrede kendskabet til sommerfuglen Hedepletvinge, som der findes en bestand af på Lundby Hede. Den er konstateret i fremgang, både i antal og i udbredelsesareal. Bestanden udgør en af kun to kendte bestande syd for Limfjorden.

Egnen er skildret i Johannes V. Jensens  Himmerlandshistorier.

Eksterne kilder og henvisninger 
 Natura 2000-plan 19: Lundby Hede, Oudrup Østerhede og Vindblæs Hede  på naturstyrelsen.dk
 Basisanalysen 2016-21 
 Naturturist Nordjylland 

Fredede arealer i Danmark
EU-habitatområder i Danmark
Lokaliteter i Vesthimmerlands Kommune
Lokaliteter i Aalborg Kommune
Danske heder
Heder i Region Nordjylland
Edward Steichen

Edward Steichen (oprindelig Edouard Jean Steichen; født 27. marts 1879 i Bivange, Luxembourg; død 25. marts 1973 i Connecticut) var en amerikansk fotograf, maler og kurator.

Levned og værk 
Familien emigrerede 1881 til minebyen Hancock i Michigan, USA da Edward var et år gammel, og 1900 blev han amerikansk statsborger. Steichen uddannede sig i litografi og maleri 1898, begyndte tidligt at fotografere og vakte første gang opsigt som fotograf 1899 på en fotoudstilling i Philadelphia. Han etablerede sig omkring århundredeskiftet som maler og tog erfaringer herfra med ind i fotokunsten.

Edward Steichen hjalp med at tilrettelægge Alfred Stieglitz' tidsskrift Camera Work og arbejdede senere med som fotograf mellem 1903 og 1917. Derefter gjorde han tjeneste som krigsfotograf i den amerikanske hær i sidste del af første verdenskrig som leder af den fotografiske afdeling af American Expeditionary Force.

Mellem 1923 og 1938 arbejdede han blandt andet på Vogue og Vanity Fair og samtidig på forskellige reklamebureauer i New York. Under anden verdenskrig gjorde han tjeneste i den amerikanske flåde som ansvarlig for dens fotodetaljer. Han indspillede på den tid dokumentarfilmen The Fighting Lady, som 1945 fik Academy Award for Best Documentary.

Efter anden verdenskrig var han først udstillingsleder og fra 1947 chef for fotoafdelingen på Museum of Modern Art i New York til 1962. I arbejdet dér var han direktør for fotoudstillingen The Family of Man, som vistes først på Museum of Modern Art 1955 og derefter i et stort antal lande, i Danmark på Charlottenborg 1958.

Galleri

Se også 
 Pictorialisme – Photo-Secession – Little Galleries of the Photo-Secession

Litteratur 
 Carl Sandburg: Steichen The Photographer, 1929
 Penelope Niven: Steichen – A Biography, Clarkson Potter, New York 1997, .
 The Family of Man, Museum of Modern Art, New York 1955
 Dossier de presse Family of Man, Musée The Family of Man, Clervaux, Luxembourg

Noter

Eksterne henvisninger 

 Om Edward Steichen  i Hans Hammarskiölds Ljuset og ögonblicket, side 3 i pdf-fil
 Billeder af Edward Steichen  på California State Universitys website
 Galleri, engelsk tekst
 Edward J. Steichen Online , fra Artcyclopedia.com



Fotografer fra USA
Malere fra USA
Óscar Cardozo

Óscar René Cardozo Marín (født 20. maj 1983 i Juan Eulogio Estigarribia, Paraguay) er en paraguayansk fodboldspiller, der spiller som angriber hos Libertad. Han har tidligere spillet for blandt andet Newell's Old Boys, Benfica og Olympiakos.

Landshold 
Cardozo står (pr. april 2018) noteret for 51 kampe og ti scoringer for Paraguays landshold, som han debuterede for den 5. juni 2007 i en venskabskamp mod Mexico. Han var en del af sit lands trup til Copa América i 2007, og blev også udtaget til VM i 2010 i Sydafrika.

Eksterne henvisninger 

Fodboldspillere fra Paraguay
Deltagere ved verdensmesterskabet i fodbold 2010
Fodboldspillere fra S.L. Benfica